CELEX: 62016TA0575
Language: lt
Date: 2017-12-14 00:00:00
Title: Byla T-575/16: 2017 m. gruodžio 14 d. Bendrojo Teismo sprendimas byloje Martinez De Prins ir kt. / EIVT (Viešoji tarnyba — Pareigūnai — Tarnautojai — Darbo užmokestis — EIVT personalas, dirbantis trečiojoje šalyje — Pareigūnų tarnybos nuostatų X priedo 10 straipsnis — Išmokos dėl gyvenimo sąlygų kasmetinis įvertinimas — Sprendimas sumažinti išmoką dėl gyvenimo sąlygų Ganoje nuo 25 iki 20 % — Neteisėtumu grindžiamas prieštaravimas)

5.2.2018   
            
            
               LT
            
            
               Europos Sąjungos oficialusis leidinys
            
            
               C 42/17
            
         2017 m. gruodžio 14 d. Bendrojo Teismo sprendimas byloje Martinez De Prins ir kt. / EIVT
   
   (Byla T-575/16) (1)
   
   ((Viešoji tarnyba - Pareigūnai - Tarnautojai - Darbo užmokestis - EIVT personalas, dirbantis trečiojoje šalyje - Pareigūnų tarnybos nuostatų X priedo 10 straipsnis - Išmokos dėl gyvenimo sąlygų kasmetinis įvertinimas - Sprendimas sumažinti išmoką dėl gyvenimo sąlygų Ganoje nuo 25 iki 20 % - Neteisėtumu grindžiamas prieštaravimas))
   (2018/C 042/24)
   Proceso kalba: prancūzų
   
      Šalys
   
   
      Ieškovai: David Martinez De Prins (Akra, Gana) ir kiti 9 ieškovai, kurių pavardės nurodytos priede, atstovaujami advokatų N. de Montigny ir J.-N. Louis
   
      Atsakovė: Europos išorės veiksmų tarnyba (EIVT), atstovaujama S. Marquardt, padedamo advokatų M. Troncoso Ferrer, F.-M. Hislaire ir S. Moya Izquierdo
   
      Dalykas
   
   SESV 270 straipsniu pagrįstas prašymas panaikinti ieškovų 2015 m. kovo mėn. darbo užmokesčio lapelius ir paskesnius darbo užmokesčio lapelius tiek, kiek juose taikomas 2015 m. vasario 23 d. EIVT sprendimas nuo 2015 m. sausio 1 d. sumažinti Europos Sąjungos personalui, dirbančiam Ganoje, mokamą išmoką dėl gyvenimo sąlygų.
   
      Rezoliucinė dalis
   
   
               1.
            
            
               Panaikinti David Martinez De Prins bei kitų Europos išorės veiksmų tarnybos (EIVT) pareigūnų ir tarnautojų, kurių vardai ir pavardės nurodyti priede, 2015 m. kovo mėn. darbo užmokesčio lapelius tiek, kiek juose taikomas 2015 m. vasario 23 d. EIVT sprendimas nuo 2015 m. sausio mėn. sumažinti Europos Sąjungos personalui, dirbančiam Ganoje, mokamą išmoką dėl gyvenimo sąlygų.
            
         
               2.
            
            
               Atmesti likusią ieškinio dalį.
            
         
               3.
            
            
               EIVT padengia bylinėjimosi išlaidas.
            
         
      (1)  OL C 111, 2016 3 29 (byla iš pradžių užregistruota Europos Sąjungos tarnautojų teisme numeriu F-153/15, o 2016 m. rugsėjo 1 d. perduota nagrinėti Europos Sąjungos Bendrajam Teismui).